《哭匊田诗老》
宋代·舒岳祥

寻源自永嘉，清响黜浮葩。
一字不犯古，五言真到家。
思幽多掩抑，情至重咨嗟。
欲拟徵君诔，天寒日又斜。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。